സദ്യ ആസ്വദിച്ച് ശാസ്താംകോട്ടയിലെ വാനരക്കൂട്ടം ശാസ്താംകോട്ട: പരിപ്പും സാമ്ബാറും തൊടുകറികളുമടക്കം കൂട്ടി ശാസ്താംകോട്ടയിലെ അമ്ബലക്കുരങ്ങന്മാര് ഓണ സദ്യ കഴിക്കുന്നത് കാണേണ്ട കാഴ്ച തന്നെയാണ്.സ്താവിന്റെ ഇഷ്ട തോഴന്മാര്ക്കായി ക്ഷേത്രത്തിന്റെ ഭോജനശാലയിലാണ് തൂശനിലയിട്ട് വിഭവങ്ങള് ഓരോന്നായി വിളമ്ബിയത്. ഇലയിടാന് തുടങ്ങിയത് മുതല് മരത്തിന്റെയും മതിലിന്റെയുമൊക്കെ മുകളിലിരുന്നു വാനരന്മാര് ശ്രദ്ധയോടെ കാഴ്ചകള് കണ്ടു. അമ്ബലത്തിലെ ഭോജന ശാലയില് സാധാരണ ദിവസങ്ങളിലും വാനരന്മാര്ക്ക് ഭക്ഷണം നല്കാറുണ്ടെങ്കിലും ഉത്രാടം മുതലുള്ള ഓണ നാളുകളില് വിഭവ സമ്യദ്ധമായ സദ്യ തന്നെയാണൊരുക്കുക. വാനര സദ്യ തുടങ്ങിയിട്ട് അര നൂറ്റാണ്ടോളമായെന്ന് പഴമക്കാരും പറയുന്നു. ചോറു വിളമ്ബിയ ശേഷം ഓരോരുത്തരായി എത്തി സദ്യ കഴിച്ചു. കുഞ്ഞുങ്ങള് മുതല് മുത്തച്ഛന്മാര് വരെയുള്ള വാനരസംഘം തമ്മില് പിണങ്ങിയും അടുത്ത ഇല കയ്യടക്കിയും ആവേശത്തോടെയാണ് ഓരോ വിഭവങ്ങളുടെയും രുചി ആസ്വദിച്ചത്. മനക്കര ശ്രീശൈലത്തില് എം.വി.അരവിന്ദാക്ഷന് നായരാണ് ക്ഷേത്രത്തില് ഉത്രാടനാളില് വാനരസദ്യ നല്കിയത്.The post സദ്യ ആസ്വദിച്ച് ശാസ്താംകോട്ടയിലെ വാനരക്കൂട്ടം first appeared on MalayalamExpressOnline.